[{"text_idx": "#000001", "text": "Rydyn ni\u2019n angerddol am gerddoriaeth ac wrth ein bodd yn ei rhannu gyda chynulleidfaoedd a chymunedau ledled Cymru. Ein cariad cyntaf yw Cerddoriaeth Siambr. Credwn fod gan ensemblau bach a dynnir o gronfa o gerddorion ymroddedig ac angerddol y pw\u0302er i greu cerddoriaeth sy\u2019n hynod agos atoch, yn gain a hardd."}, {"text_idx": "#000002", "text": "O weithio mewn ensemble bach rhaid gwrando\u2019n astud iawn, a rhaid wrth ymddiriedaeth a hyder eithriadol. Rydym yn gwrando mwy, yn cysylltu mwy, yn rhannu mwy. Mae hefyd yn galluogi pob cerddor i ddisgleirio, datblygu a thyfu gyda repertoire heriol a pherfformiadau unigol."}, {"text_idx": "#000003", "text": "Pan nad ydym yn perfformio Cerddoriaeth Siambr, rydym yn cyfansoddi, cyd-greu a chydweithio i greu cerddoriaeth newydd. Rydym wrth ein bodd yn creu cerddoriaeth sy\u2019n dathlu ac yn hybu lleisiau, straeon a thirweddau Cymru."}, {"text_idx": "#000004", "text": "Rydym wedi dechrau archwilio genres newydd a phartneriaethau newydd. Rydym yn cydweithio ac yn cyd-greu gyda cherddorion jazz, dawnswyr a chantorion."}, {"text_idx": "#000005", "text": "Dros y blynyddoedd bu cymaint o uchafbwyntiau. Buom yn dathlu talent Cymru, gan berfformio gydag artistiaid o fri rhyngwladol, gan gynnwys y telynorion Catrin Finch, Isabelle Moretti a Deborah Henson-Conant;"}, {"text_idx": "#000010", "text": "Gallwch hefyd edrych ar ein perfformiadau yn y gorffennol yn ein harchif ddigwyddiadau."}, {"text_idx": "#000014", "text": "Rydym mor ddiolchgar i'r rhoddwyr a'r cyllidwyr niferus sy'n cefnogi gweithgareddau'r elusen. Fydden ni ddim yn bod hebddynt. Pe gallech chi gefnogi ein gwaith byddem ni wrth ein bodd yn clywed oddi wrthych."}]